Doložka zlučiteľnosti  právneho predpisu s právom Európskych spoločenstiev a s právom Európskej únie

 
1.	Predkladateľ právneho predpisu: vláda Slovenskej republiky
 
2.	Názov návrhu právneho predpisu:  Nariadenie vlády Slovenskej republiky o zvýšení platových  taríf  štátnych zamestnancov.
 
3.	Problematika návrhu nariadenia vlády:
a)	v práve Európskych spoločenstiev
- v primárnom práve Európskych spoločenstiev je upravená, a to v čl. 6, ods. 2 Zmluvy o založení Európskeho spoločenstva v amsterdamskom znení, ktorým sa inkorporuje Dohovor o ochrane ľudských práv a základných slobôd (ďalej len "dohovor") a na jeho základe čl. 14 dohovoru, ktorý ustanovuje zákaz diskriminácie.
- v sekundárnom práve Európskych spoločenstiev sa problematiky návrhu právneho predpisu  dotýka smernica Rady č. 2000/78/ES o všeobecnom rámci pre rovnaké zaobchádzanie v zamestnaní a smernica Rady č. 2000/43/ES o uplatňovaní zásady rovnakého zaobchádzania bez ohľadu na rasový alebo etnický pôvod. 
b) nie je upravená v práve Európskej únie
c) nie je obsiahnutá v judikatúre   Súdneho  dvora    Európskych spoločenstiev  
    alebo  Súdu prvého stupňa Európskych spoločenstiev.    

Vzhľadom na vnútroštátny charakter návrhu nariadenia vlády je bezpredmetné vyjadrovať sa k bodom 4., 5. a 6.